Diari Oficial de la Generalitat Valenciana


Sumari del DOGV 6515, del 06-05-2011 (2011/5106)

ORDRE 3/2011, de 28 d'abril, de la Conselleria de Benestar Social, per la qual es modifica la disposició transitòria primera de l'Ordre de 9 de maig de 2006, de la Conselleria de Benestar Social, per la qual es modifica l'Ordre de 9 d'abril de 1990, de la Conselleria de Treball i Seguretat Social, sobre registre, autorització i acreditació dels servicis socials de la Comunitat Valenciana, en la seua redacció donada per l'Ordre de 3 de febrer de 1997, de la Conselleria de Treball i Assumptes Socials.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/04/28/3/dof/vci/html**

### Dades del document

Número de DOGV
:   6515

Data del DOGV
:   06-05-2011

Secció del DOGV
:   I. DISPOSICIONS GENERALS

Número del document
:   2011/5106


Data del document
:   28-04-2011

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * servei social
    * legislació
    * equipament social
    * treballador social

ORDRE 3/2011, de 28 d'abril, de la Conselleria de Benestar Social, per la qual es modifica la disposició transitòria primera de l'Ordre de 9 de maig de 2006, de la Conselleria de Benestar Social, per la qual es modifica l'Ordre de 9 d'abril de 1990, de la Conselleria de Treball i Seguretat Social, sobre registre, autorització i acreditació dels servicis socials de la Comunitat Valenciana, en la seua redacció donada per l'Ordre de 3 de febrer de 1997, de la Conselleria de Treball i Assumptes Socials. [2011/5106]  
  
  
Preàmbul  
  
La Comunitat Valenciana ha assumit, amb caràcter d'exclusives, les competències en matèria de servicis socials, en virtut del que disposa l'article 148.1.20 de la Constitució, junt amb el 49.1.24ª i 27ª de l'Estatut d'Autonomia de la Comunitat Valenciana.  
La disposició transitòria primera de l'Ordre de 9 de maig de 2006, de la Conselleria de Benestar Social, per la qual es modifica l'Ordre de 9 d'abril de 1990, de la Conselleria de Treball i Seguretat Social, sobre registre, autorització i acreditació dels servicis socials de la Comunitat Valenciana, en la seua redacció donada per l'Ordre de 3 de febrer de 1997, de la Conselleria de Treball i Assumptes Socials, establia que «els centres que, a l'entrada en vigor d'esta norma, estiguen autoritzats o hagen sol·licitat la corresponent autorització, hauran d'adequar-se al que disposa esta ordre en el termini màxim de cinc anys des de l'inici de la seua vigència».  
Pròxim a complir-se este termini reglamentari, bona part de les entitats locals, autònomes o d'iniciativa social, que estan actuant i prestant servicis en l'àmbit de les persones amb malaltia mental crònica, no han ajustat encara les plantilles a les prescripcions de l'esmentada ordre. La causa d'esta inadequació es troba, principalment, en el nou marc derivat de l'aplicació de la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència, que en esta qüestió es concreta en la Resolució de 2 de desembre de 2008, de la Secretaria d'Estat de Política Social, Famílies i Atenció a la Dependència i a la Discapacitat, per la qual es publica l'Acord del Consell Territorial del Sistema per a l'Autonomia i Atenció a la Dependència, sobre criteris comuns d'acreditació per a garantir la qualitat dels centres i servicis del sistema per a l'autonomia i atenció a la dependència.  
La concurrència d'ambdós regulacions obliga a adoptar mesures de caràcter general que permeten una adequada coordinació i relació entre l'àmbit de l'atenció a les persones amb discapacitat i l'atenció a la dependència i promoció de l'autonomia personal, extrem que ha d'afrontar-se des d'una perspectiva global. Per tant, es fa necessari ampliar el termini previst inicialment i modificar el que preveu la disposició transitòria per a propiciar la creació d'un marc jurídic estable i segur que permeta, com assenyala la Llei 39/2006, de 14 de desembre, un desplegament dels servicis socials que amplie i complemente l'acció protectora d'este sistema.  
Per tot això, en virtut del que disposa l'article 28.e de la Llei 5/1983, de 30 de desembre, del Consell, i sentides les entitats més representatives del sector de les persones amb discapacitat,  
  
  
ORDENE  
  
Article únic. Modificació de l'Ordre de 9 de maig de 2006, de la Conselleria de Benestar Social  
Aprovar la modificació de la disposició transitòria primera de l'Ordre de 9 de maig de 2006, de la Conselleria de Benestar Social, per la qual es modifica l'Ordre de 9 d'abril de 1990, de la Conselleria de Treball i Seguretat Social, sobre registre, autorització i acreditació dels servicis socials de la Comunitat Valenciana, en la seua redacció donada per l'Ordre de 3 de febrer de 1997, de la Conselleria de Treball i Assumptes Socials, en els termes fixats en l'annex.  
  
  
DISPOSICIÓ DEROGATÒRIA  
  
Única. Normes que es deroguen  
Queden derogades les disposicions del mateix rang o d'un rang inferior en el que s'oposen al que disposa la present ordre.  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la seua publicació en el Diari Oficial de la Comunitat Valenciana.  
  
València, 28 d'abril de 2011  
  
La consellera de Benestar Social,  
ANGÉLICA SUCH RONDA  
  
  
  
ANNEX  
  
L'Ordre de 9 de maig de 2006, de la Conselleria de Benestar Social, per la qual es modifica l'Ordre de 9 d'abril de 1990, de la Conselleria de Treball i Seguretat Social, sobre registre, autorització i acreditació dels servicis socials de la Comunitat Valenciana, en la seua redacció donada per l'Ordre de 3 de febrer de 1997, de la Conselleria de Treball i Assumptes Socials, queda modificada en la seua disposició transitòria primera, la qual queda redactada de la manera següent:  
s«Els centres que, a l'entrada en vigor d'esta norma, estiguen autoritzats o hagen sol·licitat la corresponent autorització, hauran d'adequar-se al que disposa esta ordre en el termini màxim de set anys des de l'inici de la seua vigència.  
Durant el mencionat període transitori, els centres hauran de garantir, amb la seua plantilla o amb mitjans externs, que el personal és adequat i suficient per a proporcional una atenció integral als usuaris, i en especial quant a l'assistència facultativa, sanitària i de vigilància.»


Còpia Permalink ELI